
EXPUNERE DE MOTIVE  PRIVIND OPORTUNITATEA PROIECTULUI DE HOTĂRÂRE

privind aprobarea Studiului de Fezabilitate pentru obiectivul de investiţii
 „Amenajare strada Spătarul Milescu”
1. Descrierea situaţiei actuale

Strada Spătarul Milescu este situată în partea de sud a municipiului Timişoara în cartierul Ciarda Roşie. Este o stradă din piatră spartă, de aproximativ 200 m liniari cu o tramă stradală variabilă între 8-10 m.


În situaţia actuală, strada Spatarul Milescu are un  sistem rutier necorespunzător, incapabil să suporte chiar traficul uşor cu autoturisme, mai ales pe perioada de iarnă, când nu se poate realiza accesul autovehiculelor de colectare a deşeurilor menajere, precum şi a celorlalte autovehicule de interes general.  Traficul auto se desfăşoară cu dificultate în ambele sensuri, aşteptându-se un autovehicul pe altul pentru a putea trece. Fiind de folosinţă locală (înfundată) întoarcerea autovehiculelor se face pe accesele auto la imobile. 


Strada prezintă deficienţe caracteristice, caracterizate prin lipsa planeităţii suprafeţei de rulare, lipsa declivităţilor transversale şi longitudinale, lipsa semnalizării rutiere.


Starea dispozitivelor de scurgere a apelor de suprafaţă este necorespunzătoare, remarcându-se lipsa gurilor de scurgere pentru preluarea apelor pluviale de pe suprafaţa părţii carosabile, respectiv trotuarului. 

Din toate cele descrise, derivă necesitatea şi oportunitatea amenajării străzii Spătarul Milescu.

      2.  Schimbări preconizate şi rezultate aşteptate

Scopul investiţiei vizează creşterea calităţii vieţii şi îmbunătăţirea stării de sănătate a populaţiei, a condiţiilor de siguranţă şi confort al traficului rutier. 


Obiectivul de investiţii va fi dotat la nivel de stradă urbană, cu funcţiuni specifice, trotuare. Strada Spătarul Milescu va dispune de reţea de colectare a apelor pluviale în canalul menajer iar zonele carosabile şi pietonale vor fi iluminate prin corpuri tip LED eficiente energetic. 


Realizarea proiectului va contribui la diminuarea surselor de poluare prin asigurarea unui sistem rutier corespunzător cât şi ameliorarea calităţii mediului înconjurător.
 Concluzii


Prin urmare, în conformitate cu art. 139 şi art.196 alin.1 lit.a) din OUG nr.57/03.07.2019 privind Codul administrativ şi Ordinul nr.49/27.01.1998 cap.3, pct.3.8. supun spre dezbatere şi aprobare proiectul de hotărâre privind aprobarea Studiului de Fezabilitate pentru obiectivul de investiţii „Amenajare strada Spătarul Milescu”

